**APSTIPRINĀTS**

Priekules novada domes iepirkumu komisijas

2012.gada 9.janvāra sēdē,

protokols Nr.1-1

**IEPIRKUMA**

***„Ogļu piegāde Priekules novada pašvaldības iestādēm”***

**NOLIKUMS**

Iepirkuma identifikācijas Nr. PND/2012 – 1

Priekule

2012

**1. Vispārīgā informācija**

**1.1. Iepirkuma identifikācijas numurs** – **PND/2012 – 1.**

**1.2. Pasūtītājs:**

**Priekules novada dome**

Adrese: Saules iela 1, Priekule, Priekules novads, LV-3434

Reģ. Nr. 90000031601

Tālrunis 63461006, 63461391, fakss 63497937

e-pasta adrese: dome@priekulesnovads.lv

mājaslapa: [www.priekulesnovads.lv](http://www.priekulesnovads.lv)

**1.3. Iepirkuma dokumentu saņemšana**

1.3.1. Ieinteresētās personas ar iepirkuma dokumentiem (**nolikumu, tehnisko specifikāciju**) bez maksas var iepazīties uz vietas Priekules novada domē (Saules ielā 1, Priekulē, Priekules novadā) darba dienās no plkst.8:00–12:00 un 12:45–17:00 (piektdienās līdz 16:00) vai Priekules novada domes mājaslapā [www.priekulesnovads.lv](http://www.priekulesnovads.lv) sadaļā ”Publiskie iepirkumi” līdz 2012.gada 23.janvārim plkst. 14:00.

Kontaktpersona: Priekules novada pašvaldības izpilddirektora vietniece Andra Valuže, tel.63461391, 28646422, e-pasts andra.valuze@priekulesnovads.lv .

**1.4. Piedāvājuma iesniegšana**

1.4.1. Ieinteresētās personas piedāvājumus var iesniegt personīgi Priekules novada domē pie sekretāres vai atsūtot pa pastu ierakstītā sūtījumā līdz 2012.gada 23.janvārim plkst.14:00 uz adresi: Priekules novada dome, Saules ielā 1, Priekulē, Priekules novadā, LV - 3434, sākot ar dienu, kad paziņojums par plānoto līgumu ir publicēts Iepirkumu uzraudzības biroja mājaslapā: [www.iub.gov.lv](http://www.iub.gov.lv). Pasta sūtījumam jābūt nogādātam norādītajā adresē līdz augstākminētajam termiņam.

1.4.2. Pasūtītājs neatbild par pazudušiem pieteikumiem, un tam nav jāpierāda korespondences saņemšana.

1.4.3. Saņemot piedāvājumu, pasūtītājs reģistrē piedāvājumus to iesniegšanas secībā, uz aploksnes atzīmējot saņemšanas datumu, laiku un reģistrēšanas numuru. Aploksnes tiek glabātas neatvērtas līdz piedāvājumu atvēršanai.

1.4.4. Pasūtītājs nodrošina iesniegtā piedāvājuma glabāšanu tā, lai līdz piedāvājuma atvēršanas brīdim neviens nevarētu piekļūt tajā ietvertajai informācijai.

**1.5. Piedāvājuma derīguma termiņš**

1.5.1. Piedāvājumā jānorāda piedāvājuma derīguma termiņš.

1.5.2. Piedāvājumam jābūt spēkā vismaz 90 (deviņdesmit) dienas, skaitot no piedāvājumu iesniegšanas termiņa beigām.

1.5.3. Piedāvājumi ar mazāku derīguma termiņu tiks noraidīti kā neatbilstoši.

**2. Informācija par iepirkuma priekšmetu**

**2.1. Iepirkuma priekšmets –** Ogļu piegāde Priekules novada pašvaldības iestādēm. Pasūtītājs ir noteicis orientējošus ogļu piegādes apjomus 2012./2013.gada apkures sezonai. Pasūtītājs saglabā tiesības izmainīt kopējo apjomu atkarībā no pieejamā finansējuma.

**2.2. Līgumu izpildes vietas:** skatīt tehniskajā specifikācijā (pielikums Nr.2).

**2.3. Līguma izpildes laiks:** skatīt tehniskajā specifikācijā (pielikums Nr.2).

**2.4. Cita informācija:**

2.4.1. Piedāvājums jāiesniedz par visu iepirkuma priekšmeta apjomu. Piedāvājums, kas nebūs iesniegts par visu iepirkuma priekšmeta apjomu, tiks izslēgts no tālākas vērtēšanas.

2.4.2. Pretendents savus jautājumus iesniedz rakstveidā Priekules novada domē (adrese – Saules iela 1, Priekule, Priekules novads). Ja no ieinteresētā Pretendenta ir saņemts jautājums, Pasūtītājs sagatavo atbildi un kopā ar uzdoto jautājumu, nenorādot iesniedzēju, Publisko iepirkuma likuma noteiktajos termiņos nosūta visiem Pretendentiem, kuri Pasūtītājam ir zināmi, un Pretendentiem, kuri jau iesnieguši piedāvājumus. Sagatavotā atbilde tiek ievietota pasūtītāja majaslapā [www.priekulesnovads.lv](http://www.priekulesnovads.lv) sadaļā ”Publiskie iepirkumi” pie konkrētā iepirkuma paziņojuma ar norādi „Papildus informācija”.

**3. Prasības piedāvājuma noformēšanai**

3.1. Pretendentam rūpīgi jāiepazīstas ar iepirkuma nolikumu, un tas ir pilnīgi atbildīgs par iesniegtā piedāvājuma atbilstību pasūtītāja izvirzītajām prasībām. Iesniedzot piedāvājumu, Pretendents pilnībā akceptē visus iepirkuma noteikumus un prasības.

3.2. Piedāvājums jāiesniedz aizlīmētā aploksnē, uz kuras jānorāda:

3.2.1. pasūtītāja nosaukums un adrese;

3.2.2. atzīme ”Piedāvājums iepirkumam „Ogļu piegāde Priekules novada pašvaldības iestādēm”;

3.2.3. atzīme „Iepirkuma identifikācijas Nr. PND/2012- 1”

3.2.4. atzīme „Neatvērt līdz 2012.gada 23.janvārim plkst.14:00”;

3.2.5. pretendenta nosaukums un adrese.

3.3. Piedāvājums jāiesniedz latviešu valodā vienā eksemplārā.

3.4. Dokumenti jāsagatavo atbilstoši Ministru kabineta 2010.gada 28.septembra noteikumiem Nr. 916 „Dokumentu izstrādāšanas un noformēšanas kārtība”.

3.5. Piedāvājuma sākumā jāievieto satura rādītājs, kurā norādīts secīgs piedāvājumā iesniegto dokumentu nosaukumu saraksts un attiecīgās piedāvājuma lapaspuses numurs, kurā konkrētais dokuments atrodams.

3.6. Visiem piedāvājuma dokumentiem jābūt cauršūtiem un parakstītiem, lapām jābūt numurētām. Uz pēdējās lapas aizmugures cauršūšanai izmantojamais diegs nostiprināms ar pārlīmētu lapu, uz kuras norādīts cauršūto lapu skaits, ko ar savu parakstu apliecina pretendenta pārstāvis. Teksta un tabulu daļa nedrīkst būt cauršūta, visai informācijai jābūt skaidri izlasāmai.

3.7. Piedāvājumā iekļautajiem dokumentiem jābūt skaidri salasāmiem, bez labojumiem un iestarpinājumiem.

3.8. Piedāvājuma cenā jāiekļauj visas ar ogļu piegādi saistītās izmaksas - gan paredzamās, gan tādas, kuras pretendentam vajadzētu paredzēt, un atbilstošos nodokļus.

3.9. Piedāvājums sastāv no šādiem dokumentiem:

3.9.1. finanšu piedāvājuma (pielikums Nr.1);

3.9.2. nolikuma 4.punktā minētajiem pretendenta kvalifikācijas atlases dokumentiem;

3.9.3. tehniskās specifikācijas (pielikums Nr.2).

3.10. Piedāvājuma grozījumus noformē un iesniedz atbilstoši nolikuma 3.2.punktā noteiktajām prasībām, uz aploksnes papildus iepriekš prasītajai informācijai norādot atzīmi: „Piedāvājuma grozījumi”.

3.11. Pēc piedāvājumu iesniegšanas termiņa beigām Pretendents nevar savu piedāvājumu grozīt.

3.12. Pretendentam jāuzņemas visi izdevumi, kas saistīti ar pieteikuma sagatavošanu un iesniegšanu, un Pasūtītājs nav atbildīgs par šiem izdevumiem.

3.13. Pretendents drīkst iesniegt tikai 1 (vienu) piedāvājuma variantu.

**4. PRETENDENTU ATLASES DOKUMENTI**

 4.1. Prasības pretendentiem un iesniedzamie dokumenti:

|  |  |  |  |
| --- | --- | --- | --- |
| **Prasība** | **Iesniedzamie dokumenti** | **Prasība attiecināma uz apakšuzņēmējiem** | **Piezīmes** |
| **Atbilstība PIL 39.pantam** |
| 1. Nav pasludināts Pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), nav apturēta vai pārtraukta tā saimnieciskā darbība, nav uzsākta tiesvedība par pretendenta bankrotu vai līdz līguma izpildes paredzamajam beigu termiņam tas nebūs likvidēts | Pilnvarotās personas parakstīts apliecinājums (saskaņā ar nolikuma pielikumu Nr.3). | Jā (iesniedz par katru norādīto apakšuzņēmēju) | Tam Pretendentam, kuram atbilstoši nolikumā noteiktajām prasībām būtu piešķiramas līguma slēgšanas tiesības, 10 (desmit) darba dienu laikā pēc iepirkumu komisijas pieprasījuma saņemšanas ir jāiesniedz izziņa, ko ne agrāk kā vienu mēnesi pirms iesniegšanas dienas izdevis uzņēmumu reģistrs un kas apliecina, ka pretendentam nav pasludināts maksātnespējas process un tas neatrodas likvidācijas stadijā. |
| 2. Pretendentam Latvijā un valstī, kurā tas reģistrēts vai kurā tas atrodas tā pastāvīgā dzīvesvieta (ja tas nav reģistrēts Latvijā vai tā pastāvīgā dzīvesvieta nav Latvija), nav nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā katrā valstī pārsniedz 100 latus. | Pilnvarotās personas parakstīts apliecinājums (saskaņā ar nolikuma pielikumu Nr.3). | Jā (iesniedz par katru norādīto apakšuzņēmēju) | Tam Pretendentam, kuram atbilstoši nolikumā noteiktajām prasībām būtu piešķiramas līguma slēgšanas tiesības, 10 (desmit) darba dienu laikā pēc iepirkumu komisijas pieprasījuma saņemšanas ir jāiesniedz izziņa, ko ne agrāk kā vienu mēnesi pirms iesniegšanas dienas izdevis Valsts ieņēmumu dienests vai cita nodokļu administrācijas iestāde Latvijā vai līdzvērtīga nodokļu administrācija citā valstī, kur pretendents reģistrēts, un kas apliecina, ka pretendentam nav nodokļu parādu, tajā skaitā valsts sociālās apdrošināšanas iemaksu parādu, kas kopsummā katrā valstī pārsniedz 100 latus. |
| **Atbilstība profesionālās darbības veikšanai** |
| 3. Pretendents un apakšuzņēmējs ir reģistrēts, licencēts vai sertificēts atbilstoši attiecīgās valsts normatīvo aktu prasībām. | \*Latvijas Republikas Uzņēmuma reģistra vai līdzvērtīgas iestādes citā valstī izsniegtas reģistrācijas apliecības kopija | Jā (jāiesniedz arī apakšuzņēmējam) | Fiziskām personām jāiesniedz VID izsniegta nodokļa maksātāja reģistrācijas apliecības kopija. |
| **Tehniskās un profesionālās spējas** |
| 4. Pretendents spēj nodrošināt kvalitatīvu ogļu piegādi | \* Akmeņogļu kvalitātes raksturojums (apstiprināts ar sertifikātu) | Jā (ja piegādi nodrošinās apakšuzņēmējs) |  |

4.2. Gadījumos, ja piedāvājumu iesniedz personu apvienība (personālsabiedrība), tad papildus nolikuma 4.1.punktā noteiktajiem dokumentiem, tā iesniedz šādus dokumentus:

4.2.1. personālsabiedrības līguma kopiju ar apliecinājumu par katra personas apvienības (personālsabiedrības) biedra atbildības apjomu;

4.2.2. pilnvaru, kura nosaka personu apvienības (personālsabiedrības) biedra tiesības pārstāvēt personu apvienību (personālsabiedrību). Gadījumā, ja iepriekš minētās pārstāvniecības tiesības atrunātas sabiedrības līgumā, tad šajā punktā minētā pilnvara nav jāiesniedz.

4.3. Ja Pretendents vai pretendenta apakšuzņēmējs nav iesniedzis kaut vienu no uz viņu attiecināmiem nolikuma 4.1.punktā minētajiem dokumentiem, Pretendenta piedāvājums tiek izslēgts no turpmākās vērtēšanas.

4.4. Pretendenti, kas būs snieguši nepatiesu informāciju vai nebūs to snieguši vispār, vai arī sniegtā informācija neapliecinās pretendenta kvalifikācijas atbilstību izvirzītajām prasībām, tiks izslēgti no dalības iepirkumā.

4.5. Ja pasūtītājs publiskās datubāzēs nevar iegūt informāciju par Pretendenta atbilstību 4.1. punktos minētām prasībām, Pasūtītājs pieprasa izziņas tikai tam pretendentam, kuram būtu piešķiramas līguma slēgšanas tiesības.

4.6. Pretendentam, kuram būtu piešķiramas līguma slēgšanas tiesības, prasītā informācija jāiesniedz Pasūtītājam 10 (desmit) darba dienu laikā.

4.7. Izziņas un citus dokumentus, kurus izsniedz kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms to iesniegšanas dienas.

4.8. Ja attiecīgais Pretendents 4.6.punktā minētajā termiņā neiesniedz prasītās izziņas, Pasūtītājs to izslēdz no tālākas dalības iepirkumā.

4.9. Ja saskaņā ar šo nolikumu Piedāvājuma dokumenti jāsagatavo saskaņā ar pielikumos pievienotajām formām, tad tie iesniedzami tikai atbilstoši šīm formām un saturam. Gadījumos, ja piedāvājumā iesniegti dokumenti, neizmantojot dotās formas, tiks vērtēts, vai tajos sniegta visa pievienotajās formās prasītā informācija.

**5. Piedāvājumu vērtēšana**

5.1. Piedāvājumu atvēršanu, noformējuma pārbaudi un vērtēšanu iepirkuma komisija veic slēgtā sēdē.

5.2. Piedāvājumi, kas iesniegti pēc šā nolikuma 1.4.1.punktā minētā termiņa, netiks vērtēti. Tie neatvērti tiks atdoti atpakaļ Pretendentam.

5.3. Iepirkuma komisija:

5.3.1. Vispirms pārbaudīs piedāvājumu atbilstību šī nolikuma 3.punktā (izņemot 3.9.punktā) minētajām prasībām (prasības piedāvājumu noformēšanai). Par atbilstošiem tiks uzskatīti tikai tie piedāvājumi, kas atbilst visām norādītajām prasībām. Konstatējot atkāpes no nolikumā izvirzītajām piedāvājuma noformējuma prasībām, komisija izvērtē to būtiskumu un ietekmi uz turpmāko piedāvājuma vērtēšanas procesu un ir tiesīga lemt par tālāku piedāvājuma vērtēšanu vai izslēgšanu no tālākas vērtēšanas*.*

5.3.2. Pārbaudīs piedāvājumu atbilstību šī nolikuma 4.punktā minētajām prasībām (pretendentu atlases dokumenti). Par atbilstošiem tiks uzskatīti tikai tie piedāvājumi, kuros būs iesniegti visi dokumenti un tajos sniegta visa prasītā informācija, kā arī sniegtā informācija apliecinās pretendenta atbilstību izvirzītajām kvalifikācijas prasībām. Piedāvājumi, kuros nebūs iesniegti visi 4.punktā minētie dokumenti vai nebūs norādīta visa prasītā informācija, vai arī ja sniegtā informācija neatbildīs pretendentiem izvirzītajām prasībām, tiks noraidīti un tālāk netiks vērtēti.

5.3.3. Pārbaudīs piedāvājumu atbilstību tehniskai specifikācijai. Par atbilstošiem tiks uzskatīti tikai tie piedāvājumi, kuri atbildīs visām tehniskajā specifikācijā norādītajām prasībām. Neatbilstošie piedāvājumi tālāk netiks vērtēti.

5.3.4. Pirms cenu salīdzināšanas pārbaudīs, vai piedāvājumā nav aritmētisku kļūdu. Ja šādas kļūdas konstatēs, tad tās tiks izlabotas. Par kļūdu labojumu un laboto piedāvājuma summu iepirkuma komisija paziņos Pretendentam, kura pieļautās kļūdas labotas. Vērtējot finanšu piedāvājumu, iepirkuma komisija ņems vērā labojumus.

5.3.5. No piedāvājumiem, kas atbilst visām nolikumā minētajām prasībām, izvēlēsies piedāvājumu ar viszemāko piedāvāto līgumcenu (cenu bez PVN).

**6. Lēmuma izziņošana un līguma slēgšana**

6.1. Iepirkuma komisija pieņem lēmumu par līguma slēgšanu ar Pretendentu, kura piedāvājums atbilst nolikumā minētajām prasībām un ir ar viszemāko piedāvāto līgumcenu (cena bez PVN).

6.2. Trīs darba dienu laikā pēc lēmuma pieņemšanas visi Pretendenti tiek informēti par pieņemto lēmumu.

6.3. Pasūtītājs slēgs ar izraudzīto Pretendentu līgumu (pielikums Nr.4), pamatojoties uz pretendenta iesniegto piedāvājumu, un saskaņā ar šā nolikuma noteikumiem.

**8. Pielikumu saraksts**

Nolikumam ir pievienoti 4 (četri) pielikumi, kas ir nolikuma neatņemamas sastāvdaļas:

Pielikums Nr.1 Finanšu piedāvājums;

Pielikums Nr.2 Tehniskā specifikācija;

Pielikums Nr.3 Apliecinājums;

Pielikums Nr.4 Līguma projekts.

**Pielikums Nr.1**

**FINANŠU PIEDĀVĀJUMS**

iepirkumam ar identifikācijas Nr.**PND/2012 – 1**

**„Ogļu piegāde Priekules novada pašvaldības iestādēm”**

**1. IESNIEDZA**

|  |  |
| --- | --- |
| **Pretendenta nosaukums** | **Rekvizīti** |
|  | Reģ.Nr.:Adrese:Banka:Kods:Konts:Tālrunis:Fakss:e-pasta adrese:  |

**2. KONTAKTPERSONA**

|  |  |
| --- | --- |
| **Vārds, uzvārds** |  |
| **Adrese** |  |
| **Tālrunis**  |  |
| **Fakss** |  |
| **e-pasta adrese** |  |

**3. PIEDĀVĀJUMS**

3.1. Mēs piedāvājam veikt ogļu piegādi saskaņā ar iepirkuma nosacījumiem noteiktajā laika periodā bez ierobežojumiem.

3.2. Mūsu piedāvājums ir:

|  |  |  |  |  |  |  |  |
| --- | --- | --- | --- | --- | --- | --- | --- |
| **Iepirkuma priekšmets** | **Mērvie-nība** | **Vienas vienības izmaksas (bez PVN), LVL** | **Vienas vienības izmaksas (ar PVN), LVL** | **Piegādes****apjoms** | **Izmaksas par visu apjomu (bez PVN), LVL** | **PVN 22%, LVL** | **Kopējās izmaksas (ar PVN), LVL** |
| Ogļu piegāde Priekules novada pašvaldības iestādēm | t |  |  | 48 |  |  |  |

3.3. Apliecinām, ka esam pilnībā iepazinušies ar iepirkuma procedūras dokumentiem un šajā piedāvājuma cenā pilnībā esam iekļāvuši visas šai sakarībā ar ogļu piegādi saistītās izmaksas un atbilstošos nodokļus. Mums nav nekādu neskaidrību un pretenziju tagad, kā arī atsakāmies tādas celt visā iepirkuma līguma darbības laikā.

3.4. Ja mūsu piedāvājums tiks pieņemts, mēs apņemamies nodrošināt tehniskajā specifikācijā noteiktās prasības.

3.5. Šis piedāvājums ir derīgs \_\_\_\_\_ dienas no piedāvājuma iesniegšanas termiņa beigām.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(amats) (paraksts un paraksta atšifrējums)*

Z.v.

**Pielikums Nr.2**

**TEHNISKĀ SPECIFIKĀCIJA**

iepirkumam

**„Ogļu piegāde Priekules novada pašvaldības iestādēm”**

|  |  |  |  |  |
| --- | --- | --- | --- | --- |
| **Nr.p.k.** | **Iestāde** | **Piegādes adrese** | **Piegādes maksimālie apjomi\*, t** | **Piegādes beigu termiņš\*\*** |
| 1. | Priekules novada dome | Saules iela 1, Priekule, Priekules novads | 8 | 2012.gada septembris |
| 2. | Priekules vidusskola | Aizputes iela 1, Priekule, Priekules novads | 10 | 2012.gada aprīlis |
| 5 | 2012.gada novembris |
| 3. | Priekules mūzikas un mākslas skola | Skolas iela 12, Priekule, Priekules novads | 5 | 2012.gada marts |
| 4. | Bunkas pagasta pārvalde | Bunkas kultūras nams, Bunka, Bunkas pagasts, Priekules novads | 10 | 2012.gada decembris |
| Krotes Kronvalda Ata pamatskola, Krote , Bunkas pagasts, Priekules novads | 10 | 2012.gada decembris |
| KOPĀ | 48 | X |

**\*** Gadījumā, ja finanšu piedāvājums pārsniegs pasūtītāja budžeta iespējas, pasūtītājs patur iespējas samazināt iepirkuma apjomu.

\*\* Piegādes termiņi saskaņojami ar Priekules novada pašvaldības izpilddirektoru Andri Razmu, tel. 29176392.

**Prasības preces kvalitātei:**

|  |  |  |
| --- | --- | --- |
| **Rādītājs** | **Prasības** | **Piedāvāto ogļu raksturojums\*** |
| Marka | DPK vai DKO (vai ekvivalents) |  |
| Sadegšanas siltums | 5400-5600 kkal/kg |  |
| Frakcija  | 50 – 100 mm |  |
| Mitrums | 12 – 14 % |  |
| Pelnu saturs | 10 – 15 % |  |
| Sērs | 0,3 – 0,6 % |  |
| Gaistošās vielas | 32 – 43 % |  |

\* Kvalitātes raksturojumiem jābūt apstiprinātiem ar akmeņogļu uzņēmuma kvalitātes sertifikātiem.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(amats) (paraksts un paraksta atšifrējums)*

Z.v.

**Pielikums Nr.3**

**APLIECINĀJUMS**

**Priekules novada domei**

2012.gada \_\_\_\_ . \_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **apliecina, ka**:

 (pretendenta nosaukums)

* nav pasludināts tā maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), nav apturēta vai pārtraukta tā saimnieciskā darbība, nav uzsākta tiesvedība par pretendenta bankrotu vai līdz līguma izpildes paredzamajam beigu termiņam tas nebūs likvidēts;
* tam Latvijā un valstī, kurā tas reģistrēts vai kurā atrodas tā pastāvīgā dzīvesvieta (ja tas nav reģistrēts Latvijā vai tā pastāvīgā dzīvesvieta nav Latvija), nav nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā katrā valstī pārsniedz 100 latus;
* nav sniedzis nepatiesu informāciju savas kvalifikācijas novērtēšanai;
* nav tādu apstākļu, kuri liegtu mums piedalīties iepirkuma procedūrā un pildīt iepirkuma nolikumā un specifikācijā norādītās prasības.

Paraksta pretendenta vadītājs vai vadītāja pilnvarota persona:

|  |  |
| --- | --- |
| **Vārds, uzvārds, amats** |   |
| **Paraksts**  |  |
| **Datums** |  |

**Pielikums Nr.4**

PROJEKTS

**LĪGUMS**

Priekulē

**2012.gada \_\_\_.\_\_\_\_\_\_\_\_\_\_\_\_\_\_ Nr. \_\_\_\_\_\_\_\_\_\_\_\_**

**Priekules novada dome**, reģistrācijas Nr.90000031601, tās priekšsēdētājas Vijas Jablonskas personā, kura darbojas saskaņā ar likumu “Par pašvaldībām” un Priekules novada domes 2009.gada 22.oktobra saistošajiem noteikumiem Nr.7 „Priekules novada pašvaldības nolikums” (turpmāk tekstā - **Pasūtītājs**) no vienas puses

un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** *(izpildītāja nosaukums)*, reģistrācijas Nr.\_\_\_\_\_\_\_\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(amats, vārds, uzvārds)* personā, kas rīkojas saskaņā arsabiedrības statūtiem, turpmāk tekstā - **Izpildītājs**, no otras puses,

abi kopā saukti puses,

pamatojoties uz Priekules novada domes iepirkumu komisijas 2012.gada \_\_\_\_.\_\_\_\_\_\_\_\_\_\_\_ lēmumu par iepirkuma līguma slēgšanu iepirkumā „Ogļu piegāde Priekules novada pašvaldības iestādēm” (iepirkuma identifikācijas Nr.PND/2012-1), (turpmāk tekstā – iepirkums), vienojas par sekojošo:

**1. Līguma priekšmets**

**Pasūtītājs** uzdod, bet **Izpildītājs** apņemas piegādāt saskaņā ar **Izpildītāja** iepirkumā iesniegto finanšu piedāvājumu (Līguma pielikums Nr.1) akmeņogles kopā 48 t uz tehniskajā specifikācijā (Līguma pielikums Nr.2) norādītajām piegādes adresēm attiecīgos apjomos un termiņos, turpmāk tekstā – ogļu piegāde, bet **Pasūtītājs** apņemas samaksāt **Izpildītājam** par ogļu piegādi saskaņā ar šī līguma noteikumiem.

1. **Piegādes termiņi un pieņemšanas kārtība**

2.1. **Izpildītājs** apņemas veikt ogļu piegādi saskaņā ar tehniskajā specifikācijā (Līguma pielikums Nr.2) noteiktajiem piegādes termiņiem, iepriekš tos saskaņojot ar Priekules novada pašvaldības izpilddirektoru Andri Razmu, tel. 29176392.

2.2. Līgumā noteiktā ogļu piegāde tiek uzskatīta par izpildītu, kad Puses ir parakstījušas preču pavadzīmi. **Pasūtītāja** vārdā preču pavadzīmes ir tiesīgi parakstīt tehniskā specifikācijā minēto iestāžu vadītāji par ogļu piegādi attiecīgā iestādē, Priekules novada domei – izpilddirektors.

2.3. Ogļu kvalitātei jāatbilst kvalitātei, kas noteikta tehniskajā specifikācijā (Līguma pielikums Nr.2)

2.4. Pieņemot no **Izpildītāja** ogles, **Pasūtītājam** ir pienākums apskatīt un pārbaudīt to atbilstību līguma prasībām un bez pretenziju gadījumā parakstīt preču pavadzīmi. Pretenziju gadījumā **Pasūtītājam** ir jāiesniedz rakstisks motivēts preču pavadzīmes parakstīšanas atteikums.

2.5. **Pasūtītājam** ir tiesības pieaicināt neatkarīgus ekspertus piegādāto ogļu kvalitātes novērtēšanai. Proves atlase analīzei tiek veikta **Izpildītāja** klātbūtnē preces pieņemšanas brīdī. Prove tiek izmantota ogļu faktiskās kvalitātes noteikšana.

Gadījumā, ja šāda pārbaude apliecina, ka piegādāto ogļu kvalitāte neatbilst tehniskajā specifikācijā (Līguma pielikums Nr.2) norādītajiem parametriem, **Izpildītājs** sedz analīžu izdevumus un nomaina šo ogļu partiju pret kvalitatīvām oglēm.

**3. Norēķinu kārtība**

3.1. Līguma kopējā summa ir **Ls \_\_\_\_\_\_\_\_** (*summa cipariem un vārdiem*), kas sastāv no līgumcenas Ls \_\_\_\_\_\_\_\_ (*summa cipariem un vārdiem*) un pievienotās vērtības nodokļa 22%, kas ir Ls \_\_\_\_\_\_\_ (*summa cipariem un vārdiem*).

3.2. Saskaņā ar līguma 3.1.punktā minēto līguma kopējo summu vienas tonnas akmeņogļu cena ar PVN 22% ir **Ls \_\_\_\_\_\_\_\_** (*summa cipariem un vārdiem*), vienas tonnas akmeņogļu cena bez PVN ir **Ls \_\_\_\_\_\_\_** (*summa cipariem un vārdiem*). Akmeņogļu cena noteikta atbilstoši **Izpildītāja** piedāvājumā norādītai cenai par vienu tonnu visa Līguma darbības laikā. Cenā ir iekļautas svēršanas, iekraušanas, izkraušanas un piegādes izmaksas līdz Līguma pielikumā Nr.2 norādītajām adresēm.

3.3. **Pasūtītājs** samaksā **Izpildītājam** par piegādāto ogļu daudzumu 30 (trīsdesmit) dienu laikā no attiecīgās preču pavadzīmes parakstīšanas brīža. Preču pavadzīmē jānorāda iestāde, kurai ogles piegādātas. Par samaksas brīdi uzskatāms bankas atzīmes datums Pasūtītāja maksājuma uzdevumā.

**4. Pušu atbildība**

4.1. Ja **Izpildītājs** savas vainas dēļ neveic ogļu piegādi līguma 2.1.punktā minētajos termiņos, **Pasūtītājs** var piemērot līgumsodu 0,05% apmērā no līguma summas par katru nokavēto dienu;

4.2. Ja **Pasūtītājs** neveic 3.3.punktā noteiktajā termiņā paredzētos maksājumus, **Izpildītājs** var piemērot līgumsodus 0,05% no preču pavadzīmē minētās neapmaksātās summas par katru nokavēto dienu.

4.3. Līgumsoda samaksa neatbrīvo puses no uzņemto saistību izpildes.

1. **Ārkārtēji apstākļi**

Neviena puse nav atbildīga par savu saistību pilnīgu vai daļēju neizpildi, ja tas ir rezultāts tādiem notikumiem kā plūdi, ugunsgrēks, karadarbība u.tml. notikumi, kas notikuši pēc šī Līguma slēgšanas. Gadījumā, ja iestājas šie notikumi, **Izpildītājs** paziņo par to **Pasūtītājam** 5 (piecu) darba dienu laikā no šo apstākļu iestāšanās brīža. Puses vienojas par tālāko līguma nosacījumu izpildi ar atsevišķu rakstveida vienošanos.

**6. Nobeiguma noteikumi**

6.1. Līgums ir spēkā no brīža, kad to parakstījušas abas puses, un darbojas līdz 31.12.2012.

6.2. Strīdi par šo Līgumu izšķirami, pusēm vienojoties, bet, ja tas nav iespējams, strīdus izšķir tiesa.

6.3. Izmaiņas un papildinājumi Līgumā stājas spēkā tad, kad par to ir panākta rakstiska vienošanas, kuru apstiprinājušas abas puses.

6.4. Līgums ir sastādīts un parakstīts 2 (divos) eksemplāros, kuriem ir vienāds juridiskais spēks. Katra puse saņem pa vienam Līguma eksemplāram. Ar līguma tekstu tiek iepazīstināti tehniskā specifikācijā minēto iestāžu vadītāji.

6.5. **Pasūtītājs** un **Izpildītājs** ir tiesīgi vienpusējā kārtā pirms termiņa lauzt līgumu, rakstiski par to brīdinot otru pusi, ja tā nav ievērojusi kādu šī Līguma noteikumu un tāds pārkāpums nav novērsts 10 (desmit) darba dienu laikā no attiecīgās puses paziņojuma par Līguma noteikumu pārkāpšanu saņemšanas brīža.

6.6. Līgumu var izbeigt, pusēm rakstiski vienojoties.

1. **Pušu juridiskās adreses un rekvizīti**

|  |  |
| --- | --- |
| **Pasūtītājs:**Priekules novada domeReģ.Nr. LV90000031601Adrese: Saules 1, Priekule, LV3434A/S Swedbank, HABALV22LV30HABA0551018598451Priekules novada domes priekšsēdētāja\_\_\_\_\_\_\_\_\_\_\_\_\_\_\_\_\_\_\_ V.JablonskaZ.v. | **Izpildītājs:**Reģ.Nr. Adrese: Banka:(*amats)*\_\_\_\_\_\_\_\_\_\_\_\_\_\_\_\_\_\_\_\_ ( *tā atšifrējums)* Z.v. |